GPSC เปิดแผนออกหุ้นกู้ 4 หมื่นลบ.ใน 5 ปี
GPSC เปิดแผนออกหุ้นกู้ 4 หมื่นลบ.ใน 5 ปี
GPSC เปิดแผนออกหุ้นกู้ 4 หมื่นลบ.ใน 5 ปี
30 เม.ย. 2563

บริษัท โกลบอล เพาเวอร์ ซินเนอร์ยี จำกัด (มหาชน) หรือ GPSC แจ้งว่าที่ประชุมคณะกรรมการเมื่อวานนี้ (29 เม.ย.) อนุมัติเรียกประชุมสามัญผู้ถือหุ้น ประจำปี 2563 ในวันที่ 4 มิ.ย.63 โดยมีวาระการประชุมที่สำคัญ ได้แก่ การพิจารณาอนุมัติแผนการออกหุ้นกู้ เพื่อออกและเสนอขายหุ้นกู้ ทั้งในประเทศและต่างประเทศ ในวงเงินรวมที่ยังไม่ไถ่ถอน ณ ขณะใดขณะหนึ่ง รวมไม่เกิน 40,000 ล้านบาท หรือในสกุลเงินอื่นในอัตราเทียบเท่า ภายในระยะเวลา 5 ปี (ปี 63-67) และมอบอำนาจให้คณะกรรมการบริษัทฯ มีอำนาจในการดำเนินการที่เกี่ยวข้องกับการออกและเสนอขายหุ้นกู้ ตลอดจนลงนามในสัญญาการออกหุ้นกู้ และ/หรือ เอกสารสัญญาอื่น ๆ ตามความจำเป็นและเหมาะสมต่อไป
โดยการพิจารณารับทราบรายงานผลการดำเนินงานของบริษัท ในปี 2562 และอนุมัติงบการเงิน ประจำปีสิ้นสุด ณ วันที่ 31 ธันวาคม 2562 ,พิจารณาอนุมัติการจัดสรรเงินกำไรและจัดสรรทุนสำรอง ประจำปี 2562 รับทราบการจ่ายเงินปันผลระหว่างกาล และเสนองดจ่ายเงินปันผลประจำปี 2562 ,พิจารณากำหนดค่าตอบแทนกรรมการ ประจำปี 2563 , พิจารณาแต่งตั้งผู้สอบบัญชีและกำหนดค่าตอบแทนการสอบบัญชีประจำปี 2563 , พิจารณาเลือกตั้งกรรมการแทนกรรมการที่ออกตามวาระ และเลือกตั้งกรรมการเพิ่มเติม เป็นต้น
 
 